Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: a 15/1999. (IX. 15.) NKÖM rendelethez
Paragraph Index: 1053

1. A foglalkozás gyakorlása során előforduló legfontosabb feladatok, feladatcsoportok — Műemléki védelem alatt álló épületek, épületszerkezetek hiányosságainak megszüntetése, a fennmaradás és/vagy hasznosítás lehetőségének megteremtése, lehetőleg korhű anyagok és technológiák alkalmazásával, a kutatásra és feltárásra épülő dokumentációk alapján. — Kőből, téglából, vályogból, egyéb anyagokból épült szerkezetek (alapozások, falak, áthidalók, lépcsők, korlátok, mellvédek, párkányok) állapotvédelme, konzerválása, kiegészítése, pótlása, cseréje a technológia folyamatos dokumentálása mellett. — Fából készült épületszerkezetek (fedélszékek, egyéb ácsolatok, falak, födémek, padlószerkezetek, burkolatok, lépcsők, nyílászárók, egyéb beépített faszerkezet) állapotvédelme, konzerválása, impregnálása, kiegészítése, pótlása, cseréje, a technológia folyamatos dokumentálása mellett.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes